Mandela-standbeeld simbool van 'versoening' | Nuus24
Mandela-standbeeld simbool van 'versoening'
Bloemfontein – ‘n Nuwe reuse-standbeeld van oudpres. Nelson Mandela moet ‘n simbool van versoening en verdraagsaamheid wees, het pres. Jacob Zuma by die onthulling gesê.“Dit moet... verewig ‘n simbool van die land se versoening en verdraagsaamheid as ‘n nasie wees,” het die president in Bloemfontein gesê.“Ons weet Tata Mandela is ‘n nederige mens... ‘n leier wie se lewe van onselfsugtige toewyding aan gelykheid, vryheid en menslikheid steeds ‘n inspirasie vir alle Suid-Afrikaners is...”Zuma het die voormalige staatshoof, wat verlede naweek weens ‘n longinfeksie in ‘n hospitaal opgeneem is, voorspoed toegewens. Kleurvolle ballonne het die lug ingevaar toe die president die doek wat die 6,5 m hoë brons standbeeld op Naval Hill bedek het, verwyder het.Die beeldhouwerk kyk in die rigting van Waaihoek, waar die ANC 100 jaar gelede gestig is.Zuma het ook die nuwe naam van die stad se lughawe – die Bram Fischer- internasionale lughawe – amptelik inhuldig. Die ANC se verkiesingskongres word ook die naweek in die stad gehou. Die konferensie sal by die Universiteit van die Vrystaat se Bloemfontein-kampus afskop. Tussen 50 000 en 200 000 besoekers word verwag.Volg Nuus24 op Twitter - SAPA
Lees meer oor: nelson mandela VOLGENDE OP NUUS24X
Fanus Johnson sê...
Die meeste Metro polisielede lewer in elk geval GEEN diens nie - ten minste nie in Tshwane nie - hulle is net daar om die burgemeesters op te pas.
As hierdie voorstel deurgevoer word sal die SAPS net meer korrup wees. Behoede ons tog. Ons sal onsself teen die polisie moet begin beskerm.